Paġna Dawn it-testi huma disponibbli fuq: Lingwa tal-kawża: l-Olandiż L-Artikolu 1(3) tar-Regolament tal-Kunsill (KE) Nru 2252/2004, tat-13 ta' Diċembru 2004, dwar l-istandards għall-karatteristiċi ta' sigurtà u għall-bijometriċi f'passaporti u dokumenti tal-ivvjaġġar maħruġa mill-Istati Membri, kif emendat bir-Regolament (KE) Nru 444/2009 tal-Parlament Ewropew u tal-Kunsill, tas-6 ta' Mejju 2009, għandu jiġi interpretat fis-sens li l-imsemmi regolament ma huwiex applikabbli għall-karti tal-identità maħruġa minn Stat Membru liċ-ċittadini tiegħu, bħall-karti tal-identità Olandiżi, irrispettivament kemm mit-tul ta' validità tagħhom kif ukoll mill-possibbiltà li jintużaw matul il-vjaġġi li jsiru barra minn dan l-Istat. L-Artikolu 4(3) tar-Regolament Nru 2252/2004, kif emendat bir-Regolament Nru 444/2009, għandu jiġi interpretat fis-sens li ma jobbligax lill-Istati Membri li jiggarantixxu, fil-leġiżlazzjoni tagħhom, li d-data bijometrika miġbura u maħżuna skont l-imsemmi regolament li mhux ser tkun miġbura, ipproċessata u użata għal finijiet oħra minbarra l-ħruġ tal-passaport jew tad-dokument tal-ivvjaġġar, tali aspett ma jaqax taħt il-kamp ta' applikazzjoni tal-imsemmi regolament. Lingwa tal-kawża: il-Franċiż Id-Deċiżjoni tal-Kunsill 2013/129/UE, tas-7 ta' Marzu 2013, li tissottoponi lill-4-metilamfetammina għal miżuri ta' kontroll, u d-Deċiżjoni ta' Implimentazzjoni tal-Kunsill 2013/496/UE, tas-7 ta' Ottubru 2013, dwar l-issuġġettar ta' 5-(2-aminnopropil)indol għal miżuri ta' kontroll, huma annullati. L-effetti tad-Deċiżjoni 2013/129 u tad-Deċiżjoni ta' Implimentazzjoni 2013/496 huma miżmuma sakemm jidħlu fis-seħħ atti ġodda intiżi li jissostitwixxuhom. Il-Kunsill tal-Unjoni Ewropea huwa kkundannat għall-ispejjeż. Ir-Repubblika tal-Awstrija għandha tbati l-ispejjeż tagħha. Lingwa tal-kawża: l-Ungeriż Id-Direttiva 2005/29/KE tal-Parlament Ewropew u tal-Kunsill, tal-11 ta' Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill ("Direttiva dwar Prattiċi Kummerċjali Żleali"), għandha tiġi interpretata fis-sens li l-komunikazzjoni, minn kummerċjant lil konsumatur, ta' informazzjoni żbaljata, bħal dik inkwistjoni fil-kawża prinċipali, għandha tiġi kklassifikata bħala "prattika kummerċjali qarrieqa", fis-sens ta' din id-direttiva, anki jekk din il-komunikazzjoni kkonċernat biss konsumatur wieħed. Id-Direttiva 2005/29 għandha tiġi interpretata fis-sens li, fil-każ fejn prattika kummerċjali tissodisfa l-kriterji kollha stipulati fl-Artikolu 6(1) ta' din id-direttiva sabiex tiġi kklassifikata bħala prattika qarrieqa fir-rigward tal-konsumatur, ma jkunx għad hemm lok li jiġi vverifikat jekk tali prattika hijiex ukoll kuntrarja għar-rekwiżiti tad-diliġenza professjonali, fis-sens tal-Artikolu 5(2)(a) tal-imsemmija direttiva, sabiex din tkun tista' validament titqies li hija żleali u, għaldaqstant, ipprojbita skont l-Artikolu 5(1) tal-istess direttiva. Lingwa tal-kawża: il-Franċiż Ir-rikors huwa miċħud. Il-Kunsill tal-Unjoni Ewropea huwa kkundannat għall-ispejjeż. Ir-Repubblika Ċeka, ir-Repubblika Federali tal-Ġermanja, ir-Renju ta' Spanja, ir-Repubblika Franċiża, ir-Repubblika Taljana, ir-Renju tal-Pajjiżi l-Baxxi, ir-Repubblika Slovakka, ir-Repubblika tal-Finlandja, ir-Renju tal-Isvezja kif ukoll ir-Renju Unit tal-Gran Brittanja u l-Irlanda ta' Fuq għandhom ibatu l-ispejjeż rispettivi tagħhom. Lingwa tal-kawża: il-Ġermaniż L-Artikolu 10(ċ) tad-Direttiva 2005/36/KE tal-Parlament Ewropew u tal-Kunsill, tas-7 ta' Settembru 2005, dwar ir-Rikonoxximent ta' Kwalifiki Professjonali, kif emendata bir-Regolament tal-Kummissjoni (KE) Nru 279/2009, tas-6 ta' April 2009, għandu jiġi interpretat fis-sens li applikant, li jixtieq jibbenefika mis-sistema ġenerali ta' rikonoxximent tal-provi ta' kwalifiki formali, stabbilita fil-Kapitolu I tat-Titolu III ta' din id-direttiva, għandu, minbarra l-fatt li jkollu kwalifika formali li ma hijiex inkluża fil-punt 5.7.1. tal-Anness V tad-direttiva msemmija, jipprova wkoll l-eżistenza ta' "raġunijiet speċifiċi u eċċezzjonali". L-Artikolu 10(ċ) tad-Direttiva 2005/36, kif emendata bir-Regolament Nru 279/2009, għandu jiġi interpretat fis-sens li l-kunċett ta' "raġunijiet speċifiċi u eċċezzjonali", fis-sens ta' din id-dispożizzjoni, jirreferi għaċ-ċirkustanzi li għalihom l-applikant ma jkollux kwalifika msemmija fil-punt 5.7.1. tal-Anness V ta' din id-direttiva, bil-preċiżazzjoni li l-imsemmi applikant ma jistax jinvoka l-fatt li għandu kwalifiki professjonali li jagħtuh, fl-Istat Membru tal-oriġini tiegħu, l-aċċess għal professjoni differenti minn dik li jixtieq jeżerċita fl-Istat Membru ospitanti. L-Artikolu 10(ċ) tad-Direttiva 2005/36, kif emendata bir-Regolament Nru 279/2009, għandu jiġi interpretat fis-sens li l-kunċett ta' "perit", imsemmi f'din id-dispożizzjoni, għandu jiġi ddefinit fid-dawl tal-leġiżlazzjoni tal-Istat Membru ospitanti u, għalhekk, fis-sens li dan mhux neċessarjament jimponi li l-applikant ikollu taħriġ u esperjenza li jestendu mhux biss għal attivitajiet tekniċi ta' ppjanar, ta' sorveljanza u ta' implementazzjoni, iżda wkoll għal attivitajiet li jidħlu fil-qasam tal-ipproġettar artistiku u ekonomiku tal-bini, tal-urbaniżmu, kif ukoll tal-konservazzjoni tal-monumenti. Lingwa tal-kawża: l-Ispanjol L-Artikolu 4(1) tad-Direttiva tal-Kunsill 79/7/KEE, tad-19 ta' Diċembru 1978, dwar l-implimentazzjoni progressiva tal-prinċipju tat-trattament ugwali tal-irġiel u n-nisa fi kwistjonijiet ta' sigurtà soċjali, għandu jiġi interpretat fis-sens li ma jipprekludix leġiżlazzjoni nazzjonali li tipprevedi li l-interruzzjonijiet ta' kontribuzzjoni, li huma inklużi fil-perijodu ta' referenza għall-finijiet tal-kalkolu ta' pensjoni tal-invalidità kontributtiva u li jiġu wara impjieg part time, jittieħdu inkunsiderazzjoni skont il-bażijiet minimi ta' kontribuzzjoni fis-seħħ imnaqqsa skont il-koeffiċjent ta' tnaqqis relatat ma' dan ix-xogħol filwaqt li, jekk dawn l-interruzzjonijiet jiġu wara impjieg full-time, tali tnaqqis ma huwiex previst. Il-Ftehim qafas dwar ix-xogħol part time, konkluż fis-6 ta' Ġunju 1997, li jinsab fl-Anness tad-Direttiva tal-Kunsill 97/81/KE, tal-15 ta' Diċembru 1997, li tikkonċerna il-Ftehim Qafas dwar ix-xogħol part time konkluż mill-UNICE, miċ-CEEP u mill-ETUC, kif emendata bid-Direttiva tal-Kunsill 98/23/KE, tas-7 ta' April 1998, għandu jiġi interpretat fis-sens li ma taqax taħt il-kamp ta' applikazzjoni tiegħu leġiżlazzjoni ta' Stat Membru li tipprevedi li l-interruzzjonijiet ta' kontribuzzjoni, li huma inklużi fil-perijodu ta' referenza għall-finijiet tal-kalkolu ta' pensjoni tal-invalidità kontributtiva u li jiġu wara impjieg part-time, jittieħdu inkunsiderazzjoni skont il-bażijiet minimi ta' kontribuzzjoni fis-seħħ imnaqqsa skont il-koeffiċjent ta' tnaqqis relatat ma' dan ix-xogħol filwaqt li, jekk dawn l-interruzzjonijiet jiġu wara impjieg full time, tali tnaqqis ma huwiex previst. Lingwa tal-kawża: il-Franċiż Id-Deċiżjoni tal-Kunsill 2013/392/UE, tat-22 ta' Lulju 2013, li tistabbilixxi d-data tal-effettività tad-Deċiżjoni 2008/633/ĠAI li tikkonċerna aċċess għall-konsultazzjoni tas-Sistema ta' Informazzjoni dwar il-Viża (VIS) minn awtoritajiet maħtura ta' Stati Membri u mill-Europol għall-finijiet tal-prevenzjoni, tal-kxif u tal-investigazzjoni ta' reati terroristiċi u ta' reati kriminali serji oħra hija annullata. L-effetti tad-Deċiżjoni 2013/392 għandhom jinżammu sakemm jidħol fis-seħħ att ġdid intiż għas-sostituzzjoni tagħha. Il-Kunsill tal-Unjoni Ewropea huwa kkundannat għall-ispejjeż. Lingwa tal-kawża: il-Ġermaniż L-Artikolu 13 tar-Regolament tal-Kunsill Nru 1346/2000, tad-29 ta' Mejju 2000, dwar proċedimenti ta' falliment, għandu jiġi interpretat fis-sens li japplika għal sitwazzjoni li fiha l-ħlas, ikkontestat minn amministratur fil-proċeduri ta' insolvenza, ta' somma flus issekwestrata preċedentement għall-ftuħ tal-proċedura ta' insolvenza jsir biss wara l-ftuħ ta' din il-proċedura. L-Artikolu 13 tar-Regolament Nru 1346/2000 għandu jiġi interpretat fis-sens li s-sistema ta' eċċezzjoni li huwa jistabbilixxi jinkludi wkoll it-termini ta' preskrizzjoni, it-termini ta' eżerċizzju tal-azzjoni ta' revoka u t-termini ta' dekadenza li huma previsti mil-liġi li għaliha huwa suġġett l-att ikkontestat mill-amministratur fil-proċeduri ta' insolvenza. Ir-regoli proċedurali li għandhom jiġu osservati għall-preżentata ta' azzjoni ta' revoka huma ddeterminati, għall-finijiet tal-applikazzjoni tal-Artikolu 13 tar-Regolament Nru 1346/2000, mil-liġi li għaliha huwa suġġett l-att ikkontestat mill-amministratur fil-proċeduri ta' insolvenza. Lingwa tal-kawża: il-Ġermaniż L-Artikolu 11 tad-Direttiva 2011/92/UE tal-Parlament Ewropew u tal-Kunsill, tat-13 ta' Diċembru 2011, dwar l-istima tal-effetti ta' ċerti proġetti pubbliċi u privati fuq l-ambjent, għandu jiġi interpretat fis-sens li jipprekludi leġiżlazzjoni nazzjonali, bħal dik inkwistjoni fil-kawża prinċipali, li tipprovdi li deċiżjoni amministrattiva, li tikkonstata li ma hemmx lok li titwettaq evalwazzjoni tal-effetti fuq l-ambjent fir-rigward ta' proġett, għandha effett vinkolanti fir-rigward tal-ġirien esklużi mid-dritt għal azzjoni legali kontra l-imsemmija deċiżjoni amministrattiva, u dan bil-kundizzjoni li dawn il-ġirien, li jagħmlu parti mill-"pubbliku kkonċernat" fis-sens tal-Artikolu 1(2) ta' din id-direttiva, jissodisfaw il-kriterji previsti mid-dritt nazzjonali fir-rigward tal-"interess [ġuridiku] suffiċjenti" jew fir-rigward tal-"ksur ta' dritt". Hija l-qorti tar-rinviju li għandha tivverifika jekk din il-kundizzjoni hijiex issodisfatta fil-kawża pendenti quddiemha. Fl-affermattiv, hija għandha tikkonstata l-assenza ta' effett vinkolanti fir-rigward tal-imsemmija ġirien ta' deċiżjoni amministrattiva li ma titwettaqx tali evalwazzjoni. Lingwa tal-kawża: il-Ġermanja Billi adottat u żammet fis-seħħ is-sistema fiskali prevista fl-Artikolu 6b tal-liġi dwar it-taxxa fuq id-dħul (Einkommensteuergesetz), li tissuġġetta l-benefiċċju tal-posponiment tat-tassazzjoni tal-qligħ kapitali ġġenerat mit-trasferiment bi ħlas ta' investiment li jagħmel parti mill-assi kapitali ta' stabbiliment permanenti tal-persuna taxxabbli li jinsab fit-territorju Ġermaniż għall-kundizzjoni li dan il-qligħ kapitali jiġi investit mill-ġdid fl-akkwist ta' investimenti ta' sostituzzjoni li jagħmlu parti mill-assi kapitali ta' stabbiliment permanenti tal-persuna taxxabbli li jinsab f'dan it-territorju, ir-Repubblika Federali tal-Ġermanja naqset milli twettaq l-obbligi tagħha taħt l-Artikoli 49 TFUE u 31 tal-Ftehim dwar iż-Żona Ekonomika Ewropea, tat-2 ta' Mejju 1992. Ir-Repubblika Federali tal-Ġermanja hija kkundannata għall-ispejjeż. Lingwa tal-kawża: il-Grieg L-Artikolu 87(1) KE għandu jiġi interpretat fis-sens li jistgħu jaqgħu fil-kamp ta' applikazzjoni tiegħu, privileġġi, bħal dawk inkwistjoni fil-kawża prinċipali, li permezz tagħhom bank ikollu d-dritt li jiskrivi unilateralment ipoteka fuq proprjetà ta' bdiewa jew ta' persuni oħra li jeżerċitaw attività relatata mal-attività agrikola, id-dritt li jeżegwixxi rkupru forzat b'sempliċi dokument iffirmat kif ukoll id-dritt li jiġi eżentat mill-ħlas tal-ispejjeż u mid-drittijiet marbuta ma' din l-iskrizzjoni. Hija madankollu l-qorti tar-rinviju li għandha tevalwa jekk dan huwiex il-każ fil-kawża prinċipali. Ir-risposta għall-paragrafu (a) tal-ewwel domanda tista' tkun affettwata mill-fatt li privileġġi, bħal dawk inkwistjoni fil-kawża prinċipali, ikkonferiti mil-leġiżlazzjoni nazzjonali lil bank indipendenti ta' utilità pubblika, waqt l-istabbiliment ta' dan tal-aħħar, bħala korrispettiv għall-attivitajiet ta' kreditu agrikolu u għall-kompiti speċifiċi li kien inkarigat bihom, għadhom fis-seħħ, wara li l-funzjonijiet ta' dan il-bank ġew estiżi għall-eżerċizzju ta' kull attività bankarja u li l-imsemmi bank sar kumpannija b'responsabbiltà limitata. Hija l-qorti tar-rinviju li għandha teżamina, fid-dawl taċ-ċirkustanzi kollha rilevanti ta' fatt u ta' liġi, jekk f'dan il-każ humiex issodisfatti l-erba' l-kundizzjonijiet kumulattivi li jippermettu, skont il-ġurisprudenza tal-Qorti tal-Ġustizzja, li jiġi kkunsidrat li l-imsemmija privileġġi jikkostitwixxu kumpens li jirrappreżenta l-korrispettiv għal servizzi mwettqa minn dan il-bank sabiex jeżegwixxi obbligi ta' servizz pubbliku, u li b'tali mod ma jaqgħux taħt il-klassifikazzjoni ta' għajnuna mill-Istat. L-Artikolu 87(1) KE għandu jiġi interpretat fis-sens li meta privileġġi, bħal dawk inkwistjoni fil-kawża prinċipali, jaqgħu fil-kamp ta' applikazzjoni ta' din id-dispożizzjoni, l-Istat Membru li jkun stabbilihom ikun obbligat li jsegwi l-proċedura ta' eżami preliminari prevista fl-Artikolu 88(3) KE dment li dawn il-privileġġi ikunu saru għajnuna ġdida wara d-dħul fis-seħħ tat-Trattat fl-Istat Membru kkonċernat u li ma jkunx skada t-terminu ta' preskrizzjoni, previst fl-Artikolu 15(3) tar-Regolament tal-Kunsill (KE) Nru 659/1999, tat-22 ta' Marzu 1999, li jippreskrivi regoli dettaljati għall-applikazzjoni tal-Artikolu 88KE, fatti dawn li għandhom jiġu vverfikati mill-qorti tar-rinviju. L-Artikolu 87(1)KE u 88(3) KE għandhom jiġu interpretati fis-sens li, jekk il-qorti tar-rinviju tqis li l-privileġġi inkwistjoni jikkostitwixxu, fid-dawl tar-risposta għat-tieni domanda, għajnuna mill-Istat ġdida, hija tkun obbligata li tiddeżisti mill-applikazzjoni tad-dispożizzjonijiet nazzjonali li jistabbilixxu tali privileġġi minħabba l-inkompatibbiltà tagħhom ma' dawn id-dispożizzjonijiet tat-Trattat. Lingwa tal-kawża: il-Pollakk L-Artikoli 7(3) u 20 tad-Direttiva2002/21/KE tal-Parlament Ewropew u tal-Kunsill, tas-7 ta' Marzu 2002, dwar kwadru [qafas] regolatorju komuni għan-networks ta' komunikazzjonijiet u servizzi elettroniċi (Direttiva "Kwadru [Qafas]") għandhom jiġu interpretati fis-sens li l-awtorità nazzjonali regolatorja għandha l-obbligu li timplementa l-proċedura prevista fl-ewwel waħda minn dawn id-dispożizzjonijiet meta, sabiex tiġi riżolta tilwima bejn impriżi li jiżguraw il-provvista ta' netwerks jew ta' servizzi ta' komunikazzjonijiet elettroniċi fi Stat Membru wieħed, hija għandha l-intenzjoni li timponi obbligi intiżi li jiżguraw l-aċċess għan-numri mhux ġeografiċi konformement mal-Artikolu 28 tad-Direttiva 2002/22/KE tal-Parlament Ewropew u tal-Kunsill, tas-7 ta' Marzu 2002, dwar servizz universali u d-drittijiet tal-utenti li jirrelataw ma' networks u servizzi ta' komunikazzjonijiet elettroniċi (Direttiva "Servizz Universali") u li dawn l-obbligi jistgħu jkollhom effetti fuq il-kummerċ bejn l-Istati Membri. L-Artikolu 7(3) tad-Direttiva 2001/21 għandu jiġi interpretat fis-sens li għandu jiġi kkunsidrat li miżura adottata mill-awtorità nazzjonali regolatorja sabiex jiġi ggarantit l-aċċess tal-utenti finali għan-numri mhux ġeografiċi konformement mal-Artikolu 28 tad-Direttiva 2002/22 għandha effetti fuq il-kummerċ bejn l-Istati Membri fis-sens ta' din id-dispożizzjoni, jekk hija tista' taffettwahom, minbarra b'mod insinjifikattiv, billi teżerċita influwenza diretta jew indiretta, reali jew potenzjali, fuq it-tendenzi tal-kummerċ bejn dawn l-Istati, fatt li għandu jiġi vverifikat mill-qorti tar-rinviju. Lingwa tal-kawża: il-Pollakk L-Artikoli 14(1), 15(1) u 24(1) tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2009/162/UE, tat-22 ta' Diċembru 2009, għandhom jiġu interpretati fis-sens li, fil-kuntest tal-kiri ta' proprjetà immobbli, il-provvista tal-elettriku, tat-tisħin u tal-ilma kif ukoll il-ġbir ta' skart, żgurati minn operaturi terzi favur il-kerrej li juża' direttament dawn l-oġġetti u servizzi, għandhom jitqiesu li jitwettqu minn sid il-kera meta dan ikun ikkonkluda l-kuntratti għall-provvista ta' dawn is-servizzi u meta dan sempliċement jittrażmetti l-ispejjeż lill-kerrej. L-imsemmija direttiva għandha tiġi interpretata fis-sens li l-kiri ta' proprjetà immobbli u l-provvista tal-ilma, tal-elettriku u tat-tisħin kif ukoll il-ġbir ta' skart li jakkumpanjaw dan il-kiri għandhom, fil-prinċipju, jitqiesu li jikkostitwixxu diversi servizzi distinti u indipendenti qabel ma jiġu evalwati separatament mill-perspettiva tat-taxxa fuq il-valur miżjud, ħlief meta elementi tat-tranżazzjoni, inklużi fih dawk li jindikaw ir-raġuni ekonomika għall-konklużjoni tal-kuntratt, ikunu tant marbuta mill-qrib li jifformaw, oġġettivament, provvista ekonomika waħda inseparabbli u li d-diżintegrazzjoni tagħha tkun artifiċjali. Hija l-qorti nazzjonali li għandha twettaq l-evalwazzjonijiet neċessarji billi tieħu inkunsiderazzjoni ċ-ċirkustanzi kollha tal-kiri u s-servizzi li jakkumpanjawh u b'mod partikolari l-kontenut tal-kuntratt stess. Lingwa tal-kawża: ir-Rumen L-Artikolu 110 TFUE għandu jiġi interpretat fis-sens: li ma jipprekludix li Stat Membru jistabbilixxi taxxa fuq il-karozzi imposta fuq il-vetturi użati li jiġu importati mal-ewwel reġistrazzjoni tagħhom f'dan l-Istat Membru u l-vetturi diġà rreġistrati fl-imsemmi Stat Membru mal-ewwel trasferiment f'dan l-istess Stat Membru tad-dritt għall-proprjetà fuq dawn tal-aħħar, li jipprekludi li dan l-Istat Membru jeżenta minn din it-taxxa l-vetturi diġà rreġistrati li fir-rigward tagħhom tħallset taxxa preċedentement fis-seħħ li ġiet iddikjarata inkompatibbli mad-dritt tal-Unjoni. Lingwa tal-kawża: il-Ġermaniż L-eżami tad-domanda magħmula ma rrileva ebda element ta' natura li jaffettwa l-validità tar-Regolament tal-Kunsill (KE) Nru 2320/97, tas-17 ta' Novembru 1997, li jimponi taxxi kontra d-damping fuq importazzjonijiet ta' ċertu pajpijiet seamless u tubi tal-ħadid jew non-alloy steel li joriġinaw mill-Ungerija, il-Polonja, ir-Russja, ir-Repubblika Ċeka, ir-Rumanija u r-Repubblika Slovakka, li jħassar Regolament (KEE) Nru 1189/93 u li jtemm il-proċeduri dwar dawn l-importazzjonijiet li joriġinaw fir-Repubblika tal-Kroazja. Lingwa tal-proċedura: il-Grieg L-appell huwa miċħud. European Dynamics Belgium SA, European Dynamics Luxembourg SA, Evropaïki Dynamiki – Proigmena Systimata Tilepikoinonion Pliroforikis kai Tilematikis AE u European Dynamics UK Ltd huma kkkundananti għall-ispejjeż. Lingwa tal-kawża: il-Franċiż L-Artikolu 6 tad-Direttiva tal-Kunsill 89/105/KEE, tal-21 ta' Diċembru 1988, dwar it-trasparenza ta' miżuri li jirregolaw il-prezzijiet ta' prodotti mediċinali għall-użu tal-persuna u li jkunu parti mill-pjan ta' sistemi nazzjonali ta' assigurazzjoni tas-saħħa, għandu jiġi interpretat fis-sens li l-obbligu ta' motivazzjoni previst fil-punti 3 u 5 ta' dan l-artikolu japplika għal deċiżjoni li tirrestrinġi l-kundizzjonijiet ta' rimbors jew tnaqqas il-livell ta' kopertura ta' prodott mediċinali billi teskludih mil-lista' ta' prodotti mediċinali speċjali koperti mill-iskemi obbligatorji ta' assigurazzjoni għall-mard flimkien ma' servizzi relatati ma' kura fi sptar li l-kopertura tagħhom hija assigurata fil-forma ta' pagamenti b'rati fissi għal soġġorn u għal kura fi sptar. Lingwa tal-kawża: ir-Rumen 1 L-Artikolu 23(8) tad-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004, fuq koordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] kif emendata bir-Regolament (UE) Nru 1251/2011 tal-Kummissjoni, tat-30 ta' Novembru 2011, ma huwiex applikabbli għal kuntratt pubbliku li l-valur tiegħu ma jkunx laħaq il-limitu applikabbli previst minn din id-direttiva. Fil-kuntest ta' kuntratt pubbliku li ma jkunx suġġett għall-imsemmija direttiva, iżda li jkollu interess transkonfinali ċert, ħaġa li hija l-qorti tar-rinviju li għandha tivverifika, ir-regoli fundamentali u l-prinċipji ġenerali tat-Trattat FUE, b'mod partikolari l-prinċipji ta' ugwaljanza fit-trattament u ta' nondiskriminazzjoni, kif ukoll l-obbligu ta' trasparenza li jirriżultaw minnu, għandhom jiġu interpretati fis-sens li l-awtorità kontraenti ma tistax tiċħad offerta li tissodisfa r-rekwiżiti tal-avviż ta' kuntratt u tibbaża d-deċiżjoni tagħha fuq raġunijiet li ma jkunux previsti f'dan l-avviż. Lingwa tal-kawża: l-Ispanjol L-appell huwa miċħud bħala manifestament infondat. Pesquerias Riveirenses et għandhom ibatu l-ispejjeż tagħhom kif ukoll dawk esposti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ingliż B'digriet tas-26 ta' Frar 2015, il-Qorti tal-Ġustizzja (It-Tmien Awla) ċaħdet l-appell u kkundannat lil Fundação Calouste Gulbenkian għall-ispejjeż rispettivi tagħha. Lingwa tal-kawża: il-Ġermaniż Għandha tingħata risposta differenti għal din id-domanda jekk, f'faċilitajiet kollettivi tal-ikel, dawn il-porzjonijiet individwali ma humiex ikkunsinnati biss għall-kompożizzjoni ta' ikliet ippreparati minn qabel imħallsa f'daqqa, iżda jinbiegħu wkoll separatament? Lingwa tal-kawża: il-Ġermaniż utent jaġixxi b'għarfien sħiħ tal-konsegwenzi tal-atti tiegħu sabiex jagħmel xogħol protett aċċessibbli għal terzi li, altrimenti, ma kienx ikollhom aċċess għalih; "pubbliku" tfisser numru indeterminat ta' riċevituri potenzjali ta' provvista, numru li, barra minn hekk, għandu jkun pjuttost kunsiderevoli, fejn in-natura indeterminata tkun preżunta meta jkunu involuti "persuni b'mod ġenerali", u għalhekk mhux persuni li jagħmlu parti minn grupp privat, filwaqt li "numru ta' persuni pjuttost kunsiderevoli" jippreżumi li jinqabeż ċertu livell minimu, kriterju li ma jkunx issodisfatt meta n-numru tal-persuni kkonċernati jkun żgħir wisq jew saħansitra insinjifikattiv. F'dan il-kuntest, ma huwiex rilevanti biss in-numru ta' persuni li jkollhom aċċess għall-istess xogħol simultanjament iżda wkoll in-numru ta' persuni li jkollhom aċċess suċċessivament għal dan ix-xogħol; ikun involut pubbliku ġdid, li lilu jkun ikkomunikat ix-xogħol, jiġifieri pubbliku li l-awtur tax-xogħol ma kienx ħa inkunsiderazzjoni meta awtorizza l-użu tiegħu fil-forma ta' komunikazzjoni lill-pubbliku, sakemm il-komunikazzjoni sussegwenti ma titwettaqx skont proċedura teknika speċifika li tkun distinta minn dik tal-komunikazzjoni inizjali, u il-fatt li l-użu kkonċernat jitwettaq għal skopijiet ta' lukru u, barra minn hekk, li l-pubbliku jkun jixtieq jirċievi din il-komunikazzjoni u ma jkunx sempliċement irċeviha b'mod mhux intenzjonat, ma huwiex irrilevanti iżda ma huwiex kundizzjoni neċessarja għal komunikazzjoni lill-pubbliku? F'każijiet bħal dak fil-kawża prinċipali, fejn l-operatur ta' ċentru ta' riabilitazzjoni jinstalla fil-bini tiegħu apparati ta' televiżjoni, li jittrażmettilhom sinjal li jippermetti r-riċezzjoni ta' emissjonijiet ta' televiżjoni, għandha tiġi evalwata l-kwistjoni ta' jekk hemmx komunikazzjoni lill-pubbliku skont il-kunċett ta' "komunikazzjoni lill-pubbliku" li jinsab fl-Artikolu 3(1) tad-Direttiva 2001/29 jew fl-Artikolu 8(2) tad-Direttiva 2006/115, meta l-emissjonijiet li r-riċezzjoni tagħhom tkun saret possibbli jaffettwaw id-drittijiet tal-awtur u d-drittijiet protetti ta' numru kbir ta' partijiet ikkonċernati, b'mod partikolari kompożituri, awturi ta' testi mużikali u edituri ta' mużika, kif ukoll artisti li jinterpretaw jew idoqqu mużika, produtturi ta' fonogrammi u awturi ta' testi kif ukoll l-edituri tagħhom? F'każijiet bħal dak fil-kawża prinċipali, fejn l-operatur ta' ċentru ta' riabilitazzjoni jinstalla fil-bini tiegħu apparat ta' televiżjoni, li jittrażmettilhom sinjal li jippermetti r-riċezzjoni ta' emissjonijiet ta' televiżjoni b'tali mod li l-pazjenti tiegħu jkunu jistgħu jaraw dawn l-emissjonijiet, ikun hemm "komunikazzjoni lill-pubbliku" fis-sens tal-Artikolu 3(1) tad-Direttiva 2001/29 jew fl-Artikolu 8(2) tad-Direttiva 2006/115? Lingwa tal-kawża: il-Pollakk Fid-dawl tat-tielet paragrafu tal-Artikolu 267 tat-Trattat dwar il-Funzjonament tal-Unjoni Ewropea, qorti tat-tieni istanza li d-deċiżjoni tagħha, mogħtija fl-appell, tista' tkun is-suġġett ta' appell ta' kassazzjoni, kif inhu previst mil-Kodiċi ta' Proċedura Ċivili Pollakk, hija qorti li d-deċiżjonijiet tagħha ma jistgħux jiġu appellati taħt id-dritt intern, jew hija s-Sąd Najwyższy (Qorti suprema), li għandha l-kompetenza sabiex tisma' appell ta' kassazzjoni? Lingwa tal-kawża: l-Ingliż tannulla fl-intier tagħha s-sentenza tal-Qorti Ġenerali tal-Unjoni Ewropea tat-8 ta' Jannar 2015 fil-Kawża T-58/13, Club Hotel Loutraki et vs Il-Kummissjoni; tannulla "Id-Deċiżjoni tal-Kummissjoni C(2012) 6777 finali tat-3 ta' Ottubru 2012 dwar għajnuna mill-Istat SA.33988 (2011/N) – Greċja –Arranġamenti għall-estensjoni tad-dritt esklużiv tal-OPAP li topera 13 il-logħob tal-ażżard u l-għoti ta' liċenzja esklużiva biex joperaw 35,000 Terminals tal-Lotterija Videjo għall-perjodu ta' għaxar snin; Tordna lill-konvenuti jħallsu l-ispejjeż L-appell huwa dirett kontra s-sentenza tal-Qorti Ġenerali tal-Unjoni Ewropea tat-8 ta' Jannar 2015 Kawża T-58/13, Club Hotel Loutraki et vs Il-Kummissjoni, li ċaħdet il-motivi tal-appellanti għall-annullament tad-Deċiżjoni tal-Kummissjoni C(2012) 6777 finali tat-3 ta' Ottubru 2012 dwar għajnuna statali SA.33988 (2011/N) – Greċja – Arranġamenti għall-estensjoni tad-dritt esklużiv OPAP li topera 13 il-logħob tal-ażżard u l-għoti ta' liċenzja esklużiva biex topera 35,000 Terminals tal-Lotterija Videjo għall-perjodu ta' għaxar snin; F'din id-deċiżjoni l-Kummissjoni ma qajjmet l-ebda oġġezzjoni fir-rigward taż-żewġ miżuri notifikati favur l-OPAP: (a) l-għoti lill-OPAP ta' liċenzja esklużiva biex topera 35,000 Terminals tal-Lotterija Videjo għall-perjodu ta' għaxar snin li jintemm fl-2022; (b) il-prolongament ta' għaxar snin, 2020-2030, tad-drittijiet esklużivi mogħtija diġà lill-OPAP għat-tħaddim ta' 13 il-logħob tal-ażżard; Fl-appell tagħhom l-appellanti jqajjmu tliet motivi kontra s-sentenza appellata: Ksur tal-Artikolu 296 TFUE u l-Artikoli 41 u 47 tal-Karta, peress li l-Qorti Ġenerali kkonkludiet fil-punti 65-78 tas-sentenza kkontestata li d-deċiżjoni tal-Kummissjoni kienet motivata biżżejjed minkejja n-nuqqas ta' data ekonomika li ma ppermettietx li tiġi determinata l-eżattezza tal-kalkoli magħmula mill-Kummissjoni. Ksur tal-Artikolu 107(1) TFUE, peress li l-Qorti Ġenerali kkonkludiet li l-evalwazzjoni konġunta tal-miżuri notifikati mill-Kummissjoni kienet legali, minkejja n-nuqqas ta' defenizzjoni tas-suq, u fid-dawl tal-applikazzjoni żbaljata tal-kunċett ta' "similarità" u "kuntest ekonomiku". Lingwa tal-kawża: il-Ġermaniż L-Artikolu 9(3) tar-Regolament Ruma I waħdu jeskludi l-applikazzjoni diretta tar-regoli mandatorji tal-pulizija ta' Stat terz fejn l-obbligi bbażati fuq il-kuntratt ma għandhomx jiġu eżegwiti jew ma ġewx eżegwiti, jew jeskludi wkoll it-teħid inkunsiderazzjoni indirett tad-dritt tal-Istat li l-liġi tiegħu tirregola l-kuntratt? Il-prinċipju ta' kooperazzjoni leali stabbilit fl-Artikolu 4(3) TUE għandu sinjifikat legali fir-rigward ta' deċiżjoni tal-qrati nazzjonali li tapplika direttament jew indirettament ir-regoli mandatorji tal-pulizija ta' Stat Membru ieħor? Lingwa tal-kawża: l-Olandiż L-intestaturi 8517, 8521, 8531 u 8543 tan-Nomenklatura Magħquda għandhom jiġu interpretati fis-sens li prodott bħall-videomultiplexer għandu jiġi kklassifikat f'waħda minn dawn l-intestaturi, meta dan il-prodott ikun żviluppat sabiex jagħmel parti minn sistema li, minn naħa, tippermetti l-analiżi ta' immaġni u ta' ħsejjes li ġejjin minn kameras u minn sensors ta' allarm li huma konnessi magħha u, fejn meħtieġ, tirreġistra immaġni u ħsejjes, taħżinhom, tipproċessahom u turihom fuq skrin konness u/jew, min-naħa l-oħra, meta immaġni u ħsejjes jiġġustifikawh, temetti sinjal ta' twissija fil-forma ta' posta elettronika mibgħuta lil utent jew lil diversi utenti konnessi mas-sistema u/jew tista' tixgħel apparat li jemetti sinjali ta' ħoss jew ta' dawl? Lingwa tal-kawża: l-Olandiż L-intestatura 2304 tan-Nomenklatura Magħquda (iktar 'il quddiem in-"NM") għandha tiġi interpretata fis-sens li din l-intestatura tariffarja tkopri wkoll konċentrat tal-proteina tas-sojja li huwa miksub wara l-eliminazzjoni mill-fdalijiet solidi tal-estrazzjoni ta' żejt miż-żerriegħa tas-sojja (imsejħa tqiq tas-sojja) ta' xaħmijiet, karboidrati (jew fibra tal-għalf) u sustanzi noċivi li jippersistu [u] li, permezz ta' din l-estrazzjoni, isir tajjeb għall-użu bħala ingredjent għal għalf kompost għal għoġġiela żgħar ħafna? Fil-każ li għall-ewwel domanda tingħata risposta negattiva, konċentrat tal-proteina tas-sojja, miksub bil-mod deskritt fl-ewwel domanda, jaqa' taħt l-intestatura 2308 jew l-intestatura 2309 tan-NM? Lingwa tal-kawża: l-Olandiż L-Artikolu 16 tar-Regolament (KE) Nru 261/2004 tal-Parlament Ewropew u tal-Kunsill, tal-11 ta' Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li [...] jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10) jimponi fuq l-awtoritajiet nazzjonali l-obbligu li jadottaw miżuri ta' eżekuzzjoni li jawtorizzaw lill-organu innominat abbażi tal-Artikolu 16 jieħu miżuri koerċittivi amministrattivi f'kull każ individwali ta' ksur tal-Artikoli 5(1)(ċ) u 7 tar-Regolament, sabiex jiġi ggarantit id-dritt ta' passiġġier li jingħata kumpens f'kull każ individwali, fid-dawl tal-fatt li d-dritt Olandiż jippermetti lill-passiġġieri jinvokaw quddiem il-qrati ċivili d-drittijiet li, bis-saħħa tad-dritt tal-Unjoni, huma jistgħu jisiltu mill-Artikoli 5(1)(ċ) u 7 tar-Regolament? Lingwa tal-kawża: l-Olandiż L-Artikolu 16 tar-Regolament (KE) Nru 261/2004 tal-Parlament Ewropew u tal-Kunsill, tal-11 ta' Frar 2006, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li [...] jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10), jimponi fuq l-awtoritajiet nazzjonali l-obbligu li jadottaw miżuri ta' eżekuzzjoni li jawtorizzaw lill-organu innominat abbażi tal-Artikolu 16 jieħu miżuri koerċittivi amministrattivi f'kull każ individwali ta' ksur tal-Artikoli 5(1)(ċ) u 7 tar-Regolament, sabiex jiġi ggarantit id-dritt ta' passiġġier li jingħata kumpens f'kull każ individwali, fid-dawl tal-fatt li d-dritt Olandiż jippermetti lill-passiġġieri jinvokaw quddiem il-qrati ċivili d-drittijiet li, bis-saħħa tal-Unjoni, huma jistgħu jisiltu mill-Artikoli 5(1)(ċ) u 7 tar-Regolament? Lingwa tal-kawża: l-Isvediż Fil-każ li l-Qorti tal-Ġustizzja tqis li huwa possibbli li jiġu kkontestati l-kriterji previsti fil-Kapitolu III tar-Regolament 604/2013, tintalab ukoll risposta għad-domanda li ġejja: l-Artikolu 19(2) tar-Regolament 604/2013 jimplika li l-imsemmi regolament ma jistax jiġi applikat jekk l-applikant għal ażil juri li rrisjeda barra mit-territorju tal-Istati Membri għal mill-inqas tliet xhur? Lingwa tal-kawża: il-Latvjan L-Artikoli 3 u 8 tad-Direttiva 2002/47/KE, eżaminati fid-dawl tal-premessi 3 u 5 ta' din id-direttiva, għandhom jiġu interpretati fis-sens li din tal-aħħar għandha bħala għan li tiggarantixxi lill-istabbilimenti ta' kreditu trattament prijoritarju partikolarment favorevoli fil-każ ta' falliment tal-klijenti tagħhom, u b'mod iktar speċifiku, meta mqabbla ma' kredituri oħra ta' dawn il-klijenti, bħall-ħaddiema fir-rigward ta' krediti ta' salarju, bħall-Istat fir-rigward ta' krediti fiskali u bħall-kredituri li għandhom privileġġ fuq il-bażi ta' garanzija li tibbenefika minn awtentiċità li tirriżulta minn reġistrazzjoni f'reġistru pubbliku? L-Artikolu 1(2)(e) tad-Direttiva 2002/47/KE għandu jitqies li huwa dispożizzjoni ta' armonizzazzjoni minima jew sħiħa, jiġifieri, għandu jiġi interpretat fis-sens li jawtorizza lil Stat Membru jestendi din id-dispożizzjoni għal persuni li huma espliċitament esklużi mill-kamp ta' applikazzjoni tad-Direttiva? L-Artikolu 1(2)(e) tad-Direttiva 2002/47/KE huwa dispożizzjoni direttament applikabbli? Fil-każ li l-għan u l-portata tad-Direttiva 2002/47/KE ikunu iktar limitati mill-għan u mill-portata effettivi tal-liġi nazzjonali, li l-adozzjoni tagħha kienet formalment iġġustifikata mill-obbligu li tiġi trasposta d-direttiva, huwa possibbli li jsir użu mill-interpretazzjoni ta' din id-direttiva sabiex tiġi ddikjarata invalida klawżola finanzjarja kollaterali bbażata fuq id-dritt nazzjonali, bħal dik inkwistjoni fil-kawża prinċipali? Lingwa tal-kawża: il-Ġermaniż tannulla s-sentenza tal-Qorti Ġenerali (It-Tielet Awla) tat-28 ta' Jannar 2015 fil-Kawża T-341/12, Evonik Degussa GmbH vs Il-Kummissjoni Ewropea. tannulla, skont ir-raba' paragrafu tal-Artikolu 263 TFUE, id-Deċiżjoni tal-Kummissjoni C(2012) 3534 finali tal-24 ta' Mejju 2012 fil-Każ COMP/38.620 Wasserstoffperoxid u Perborat, li tirrigwarda ċ-ċaħda tat-talba minn Evonik Degussa rigward it-trattament kunfidenzjali ta' informazzjoni fid-deċiżoni fil-Każ COMP/F/38.620 – Wasserstoffperoxid u Perborat; tikkundanna lill-Kummissjoni għall-ispejjeż tal-appellanti għall-proċeduri quddiem il-Qorti Ġenerali u quddiem il-Qorti tal-Ġustizzja. Insostenn tat-talbiet tagħha l-appellanti tinvoka tliet aggravji. Lingwa tal-kawża: l-Ispanjol tikkundanna lir-Renju ta' Spanja għall-ispejjeż. Fil-5 ta' Settembru 2014, ir-Renju ta' Spanja rrikonoxxa li, mis-67 portijiet ikkonċernati mil-leġiżlazzjoni inkwistjoni, 3 valutazzjonijiet tas-sigurtà tal-portijiet u 18-il pjan tas-sigurtà tal-portijiet kienu għadhom qed jistennew approvazzjoni. Minn din id-data sal-lum, l-awtoritajiet Spanjoli komplew jinformaw regolament bl-iżviluppi fl-applikazzjoni prattika tad-Direttiva 2005/65/KE. L-aħħar rapport dwar is-sitwazzjoni għal tali għan kien riċevut fl-14 ta' April 2015, li minnu jirriżulta li, mis-67 portijiet ikkonċernati mil-leġiżlazzjoni inkwistjoni, valutazzjoni u tmien pjanijiet tas-sigurtà tal-portijiet kienu għadhom qed jistennew approvazzjoni. Konsegwentement, il-Kummissjoni tikkonstata li fid-data tal-aħħar rapport dwar is-sitwazzjoni li rċeviet, ir-Renju ta' Spanja kien naqas milli jwettaq l-obbligi tiegħu li jiddefinixxi d-delimitazzjonijiet rilevanti ta' kull port skont id-Direttiva 2005/66/KE, u lanqas ma wettaq l-obbligi tiegħu li jistabbilixxi u japprova valutazzjoni tal-protezzjoni tal-portijiet kollha li għalihom tapplika d-Direttiva 2005/65/KE, kif ukoll li jistabbilixxi u japprova l-pjanijiet tas-sigurtà tal-portijiet ta' dawn il-portijiet. Lingwa tal-kawża: il-franċiż Rikors intiż sabiex jinkiseb kumpens għad-dannu allegatament subit mir-rikorrenti b'konsegwenza tat-trattament mill-Ombudsman Ewropew tal-ilment tagħha dwar il-ġestjoni ħażina tal-lista ta' kandidati xierq li rriżultat mill-Kompetizzjoni ġenerali EUR/A/151/98, li fiha r-rikorrenti tidher bħala kandidat li għadda L-Ombudsman Ewropew huwa kkundannat iħallas kumpens ta' EUR 7 000 lil C. Staelen. Il-kumplament tar-rikors huwa miċħud. L-Ombudsman Ewropew għandu jbgħati nofs l-ispejjeż tiegħu kif ukoll nofs l-ispejjeż ta' C. Staelen. C. Staelen għandha tbgħati nofs l-ispejjeż tagħha kif ukoll nofs l-ispejjeż tal-Ombudsman Ewropew. Lingwa tal-kawża: il-Franċiż L-ittri tal-Kummissjoni BUDG/DGA/C4/BM/s746396, tal-24 ta' Ġunju 2011, u BUDG/DGA/C4/BM/s812886, tat-8 ta' Lulju 2011, huma annullati sa fejn il-Kummissjoni Ewropea eżiġiet fihom mingħand Elf Aquitaine SA interessi moratorji fl-ammont ta' EUR 3 1 3 12 114,58 li għalihom Total SA ġiet marbuta in solidum sal-ammont ta' EUR 1 9 1 91 296,03. Il-kumplament tar-rikors huwa miċħud. Il-Kummissjoni għandha tbati żewġ partijiet minn ħames partijiet tal-ispejjeż ta' Total u ta' Elf Aquitaine u tliet partijiet minn ħames partijiet tal-ispejjeż tagħha. Total u Elf Aquitaine għandhom ibatu, min-naħa tagħhom, tliet partijiet minn ħames partijiet tal-ispejjeż tagħhom u żewġ partijiet minn ħames partijiet tal-ispejjeż tal-Kummissjoni. Lingwa tal-kawża: l-Ingliż Ir-rikors huwa miċħud. Fares Al-Chihabi huwa kkundannat għall-ispejjeż tiegħu kif ukoll għall-dawk sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ingliż Ir-rikors huwa miċħud. Chelyabinsk electrometallurgical integrated plant OAO (CHEMK) u Kuzneckie ferrosplavy OAO (KF) għandhom ibatu l-ispejjeż rispettivi tagħhom kif ukoll dawk sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż rispettivi tagħha. Euroalliages għandu jbati l-ispejjeż rispettivi tiegħu. Lingwa tal-kawża: l-Ingliż Ir-rikors huwa miċħud. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ingliż Ir-rikorsi huma miċħuda. Changshu City Standard Parts Factory u Ningbo Jinding Fastener Co. Ltd għandhom ibatu, minbarra l-ispejjeż rispettivi tagħhom, dawk sostnuti mill-Kunsill tal-Unjoni Ewropea u mill-European Industrial Fasteners Institute AISBL (EIFI). Il-Kummissjoni Ewropea għandha tbati l-ispejjeż rispettivi tagħha. Lingwa tal-kawża: il-Franċiż Ir-rikors huwa miċħud. The National Iranian Gas Company hija kkundannata għall-ispejjeż. Lingwa tal-kawża: il-Franċiż Ir-rikors huwa miċħud. Bank of Industry and Mine hija kkundannata għall-ispejjeż. Lingwa tal-kawża: l-Ingliż Ir-rikors huwa miċħud. Polynt SpA u Sitre Srl għandhom ibatu, minbarra l-ispejjeż rispettivi taghom, dawk esposti mill-Aġenzija Ewropea għas-Sustanzi Kimiċi (ECHA). Ir-Renju tal-Pajjiżi l-Baxxi, il-Kummissjoni Ewropea, New Japan Chemical u REACh ChemAdvice GmbH għandhom ibatu l-ispejjeż rispettivi tagħhom. Lingwa tal-kawża: l-Ingliż Ir-rikors huwa miċħud. Hitachi Chemical Europe GmbH, Polynt SpA u Sitre Srl għandhom ibatu, minbarra l-ispejjeż tagħhom, dawk sostnuti mill-Aġenzija Ewropea għas-Sustanzi Kimiċi (ECHA). Ir-Renju tal-Pajjiżi l-Baxxi, il-Kummissjoni Ewropea, REACh ChemAdvice GmbH u New Japan Chemical għandhom ibatu l-ispejjeż tagħhom. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-UASI tad-9 ta' Jannar 2013 (Każ R 2536/2011-4), dwar applikazzjoni għal reġistrazzjoni tas-sinjal verbali MEGARAIL bħala trade mark Komunitarja. Ir-rikors huwa miċħud. Saferoad RRS GmbH hija kkundannata għall-ispejjeż. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (it-Tielet Awla) tal-11 ta' Lulju 2013, CC vs Il-Parlament (F-9/12, ĠabraSP, EU:F:2013:116), u intiż għall-annullament ta' dan is-sentenza. Is-sentenza tat-Tribunal għas-Servizz Pubbliku tal-Unjoni Ewropea (it-Tielet Awla) tal-11 ta' Lulju 2013, CC vs Il-Parlament (F-9/12), hija annullata. Il-kawża hija rrinvijjata quddiem is-Servizz Pubbliku. L-ispejjeż huma rriżervati. Lingwa tal-kawża: l-Ispanjol Rikors ippreżentat kontra d-deċiżjoni tar-Raba' Bord tal-Appell tal-UASI, tas-26 ta' Awwissu 2013 (Każ R 966/2012-4), dwar proċedimenti għal dikjarazzjoni ta' invalidità bejn il-kumpannija WRI Nominees Ltd u Hostel Tourist World, SL. Ir-rikors huwa miċħud. Hostel Tourist World, SL hija kkundannata għall-ispejjeż. Lingwa tal-kawża: il-Ġermaniż Żewġ rikorsi ppreżentati kontra d-deċiżjonijiet tal-Ewwel Bord tal-Appell tal-UASI, tas-17 ta' Ottubru 2013 (Każijiet R 31/2013-1 u R 32/2013-1), dwar żewġ proċedimenti għal dikjarazzjoni ta' invalidità bejn Alfred Sternjakob GmbH & Co. KG u Steinbeck GmbH. Ir-rikorsi huma miċħuda. Steinbeck GmbH hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-Deċiżjoni tat-Tieni Bord tal-Appell tal-UASI, tal-1 ta' Ottubru 2013 (Każ R 776/2011-2), dwar proċedimenti ta' oppożizzjoni bejn Libelle AG u Chair Entertainment Group LLC. Ir-rikors huwa miċħud. Chair Entertainment Group LLC għandha tbati, minbarra l-ispejjeż tagħha stess, dawk sostnuti mill-Uffiċċju għall-Armonizzazzjoni fis-Suq Intern (Trade marks u Disinni) (UASI). Libelle AG għandha tbati l-ispejjeż tagħha stess. Lingwa tal-kawża: il-Ġermaniż Rikors ippreżentat kontra d-Deċiżjoni tal-Ewwel Bord tal-Appell tal-UASI, tal-11 ta' Diċembru 2013 (Każ R 2308/2012-1), dwar proċedimenti ta' oppożizzjoni bejn Ensinger GmbH u Tecalan GmbH. Ir-rikors huwa miċħud. Tecalan GmbH hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI, tas-6 ta' Frar 2014 (Każ R 1788/2013-1), dwar applikazzjoni għar-reġistrazzjoni tas-sinjal verbali EXTRA bħala trade mark Komunitarja. Ir-rikors huwa miċħud. Volkswagen AG hija kkundannata għall-ispejjeż. Lingwa tal-kawża: l-Ingliż Rikora ippreżentat kontra d-deċiżjoni tar-Raba' Bord tal-Appell tal-UASI, tas-16 ta' Settembru 2013 (Każ R 1519/2012-4), dwar proċedimenti ta' oppożizzjoni bejn Real Express SRL u MIP Metro Group Intellectual Property GmbH & Co. KG. Ir-rikors huwa miċħud bħala parzjalment manifestament inammissibbli u parzjalment manifestament infondat fid-dritt. Real Express SRL hija kkundannata għall-ispejjeż. Lingwa tal-kawża: l-Ingliż tannulla, skont l-Artikoli 263 u 264 TFUE, il-parti tad-deċiżjoni tat-18 ta' Diċembru 2014 tal-Kummissjoni Ewropea, dwar l-għajnuna mill-Istat SA.34646 (2014/NN) (ex 2012/CP) – Il-pjattaforma elettronika tar-Renju tal-Pajjiżi l-Baxxi tal-għoti tal-kuntratti TenderNed, fejn ġie konkluż li l-attivitajiet tad-TenderNed jistgħu jitqiesu bħala servizzi ta' interess ġenerali (mhux ekonomiku) u li, konsegwentement, l-implementazzjoni u l-finanzjament tad-TenderNed ma jikkostitwixxux għajnuna mill-Istat; tikkundanna lill-konvenuta għall-ispejjeż tagħha u għal dawk sostnuti mir-rikorrenti; u tadotta azzjonijiet addizzjonali li l-Qorti Ġenerali tqis xierqa. Insostenn tar-rikors tagħhom, ir-rikorrenti jinvokaw motiv. L-ewwel motiv huwa bbażat fuq il-fatt li l-Kummissjoni Ewropea wettqet żball manifest ta' evalwazzjoni u żball ta' liġi meta ddeċidiet li s-servizzi tad-TenderNed jistgħu jitqiesu bħala servizzi ta' interess ġenerali (mhux ekonomiku). Ir-rikorrenti jsostnu li l-attivitajiet tad-TenderNed huma ta' natura ekonomika u ma jaqgħux taħt prerogattiva tal-Istat, peress li dawn is-servizzi ma jirriżultawx mill-obbligi previsti mid-direttivi tal-Unjoni dwar l-għoti tal-kuntratti, li TenderNed ma taġixxix bħala awtorità pubblika, li l-attivitajiet ta' TenderNed ma humiex neċessarji sabiex jiggarantixxu l-konformità mad-direttivi tal-Unjoni dwar l-għoti tal-kuntratti, li din il-konformità tista' tiġi assigurata permezz ta' mezzi oħra u li d-dritt tar-Renju tal-Pajjiżi l-Baxxi dwar il-kuntratti pubbliċi jippermetti l-inizjattivi kummerċjali fuq is-suq tal-għoti tal-kuntratti pubbliċi elettroniċi. tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata u tiddikjara invalidu d-disinn Komunitarju Nru 1 968 496-0002; sussidjarjament, tannulla d-deċiżjoni kkontestata u tibgħat lura l-kawża quddiem il-Bord tal-Appell għal deċiżjoni ġdida dwar l-invalidità tad-disinn Komunitarju Nru 1 968 496-0002; tikkundanna lill-UASI għall-ispejjeż. Ksur tal-Artikolu 5(1)(b) tar-Regolament Nru 6/2002; Ksur tal-Artikolu 7(1) tar-Regolament Nru 6/2002. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-UASI għall-ispejjeż tal-proċeduri. Ksur tal-Artikolu 8(1)(b) tar-Regolament Nru 207/2009. Lingwa tal-kawża: it-Taljan Ir-rikorrenti jitolbu li l-Qorti Ġenerali jogħġobha tannulla d-deċiżjoni kkontestata limitatament għall-punti u għall-partijiet li huma s-suġġett tar-rikors. Lingwa tal-kawża: il-Franċiż tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 75 tar-Regolament Nru 207/2009 (nuqqas ta' motivazzjoni); Ksur tal-Artikolu 7(1)(b) tar-Regolament Nru 207/2009 (żball ta' evalwazzjoni fl-analiżi tal-karattru distintiv tat-trade mark); Ksur tal-prinċipju ta' ugwaljanza. Lingwa tar-rikors: l-Ispanjol tiddikjara n-nuqqas ta' konformità mar-Regolament (KE) Nru 207/2009 dwar it-trade mark Komunitarja, tad-deċiżjoni tar-Raba' Bord tal-Appell tal-UASI, tad-9 ta' Diċembru 2010, fil-Każ R 594/2014-4, li permezz tagħha ġie miċħud l-appell amministrattiv ippreżentat kontra d-deċiżjoni tad-Diviżjoni tal-Oppożizzjoni tal-UASI, tal-20 ta' Diċembru 2013, mogħtija fil-proċedimenti ta' oppożizzjoni Nru B 2 128 026, u, konsegwentement, tiċħad ir-reġistrazzjoni tat-trade mark Komunitarja kumplessa Nru 11.184.819 BOTANIC WILLIAMS & HUMBERT LONDON DRY GIN, għal prodotti fil-klassi 33. tiddikjara li tingħata r-reġistrazzjoni tat-trade mark Komunitarja kumplessa Nru 11.184.819 BOTANIC WILLIAMS & HUMBERT LONDON DRY GIN, għal prodotti fil-klassi 33, peress li l-projbizzjoni stabbilita fl-Artikolu 8(1)(b) u (5) tar-Regolament Nru 207/2009 ma hijiex applikabbli. tikkundanna lill-UASI, u, jekk ikun il-każ, lill-intervenjenti għall-ispejjeż. ksur tal-Artikolu 8(1)(b) tar-Regolament Nru 207/2009. Lingwa tal-kawża: it-Taljan tiddikjara d-Deċiżjoni tal-President tal-Parlament Ewropew tal-25 ta' Frar 2015, u kull miżura preċedenti, konnessa jew konsekuttiva, inkluża n-nota ta' debitu nnotifikata fis-27 ta' Frar 2015, bħala nulla u mingħajr effett, abbażi tal-Artikoli 263 u 264 tat-Trattat dwar il-Funzjonament tal-Unjoni Ewropea; tikkundanna lill-Parlament Ewropew għall-ispejjeż kollha. Il-motivi u l-argumenti prinċipali huma dawk invokati fil-Kawża T-15/15, Costa vs Il-Parlament. tannulla d-deċiżjoni kkontestata; tikkundanna lill-UASI għall-ispejjeż. L-UASI ma ħax debitament inkunsiderazzjoni l-provi prodotti mir-rikorrenti; L-UASI ma ħax inkunsiderazzjoni l-provi biċ-Ċek; L-UASI wettaq żball fl-evalwazzjoni tiegħu tar-reputazzjoni tat-trade marks preċedenti. Lingwa tar-rikors: l-Ispanjol tannulla d-deċiżjoni kkontestata; tikkundanna lill-UASI għall-ispejjeż. ksur tal-Artikolu 7(1)(c) tar-Regolament Nru 207/2009; ksur tal-Artikolu 7(1)(b) tar-Regolament Nru 207/2009. Lingwa tal-kawża: l-Ispanjol tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 7(1)(c) tar-Regolament Nru 207/2009; Ksur tal-Artikolu 7(1)(b) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni tar-Raba' Bord tal-Appell tal-UASI; tikkundanna lill-UASI għall-ispejjeż. ksur tal-Artikolu 8(1)(b) Regolament Nru 207/2009. Lingwa tal-kawża:il-Franċiż Talba għall-annullament tad-deċiżjoni tal-Kunsill li ma jinkludix lir-rikorrent fil-lista tal-uffiċjali eliġibbli għal promozzjoni għas-sena 2011. Ir-rikors huwa miċħud. V. Todorova Androva għandha tbati l-ispejjeż tagħha u hija kkundannata tbati l-ispejjeż sostnuti mill-Kunsill tal-Unjoni Ewropea. Il-Kummissjoni Ewropea u l-Qorti tal-Awdituri tal-Unjoni Ewropea għandhom ibatu l-ispejjeż tagħhom. Lingwa tal-kawża: il-Franċiż Talba għall-annullament tad-deċiżjoni ta' rexissjoni tal-kuntratt tar-rikorrent, għar-riintegrazzjoni tar-rikorrent fil-funzjonijiet tiegħu u għall-ħlas tad-differenza bejn ir-remunerazzjoni li huwa seta' jibqa' jirċievi u l-allowance li huwa jirċievi, b'żieda ta' rata tal-interessi. Talba għall-ħlas tad-danni għad-dannu morali kkawżat lir-rikorrent minħabba l-fatt li tkeċċa mix-xogħol. Id-deċiżjoni tal-24 ta' Frar 2012 tad-direttur taċ-Ċentru Ewropew għall-Prevenzjoni u l-Kontroll tal-Mard li tirrexindi l-kuntratt ta' membru tal-persunal bil-kuntratt ta' CJ hija annullata. Il-kumplament tar-rikors fil-Kawża F-159/12 huwa miċħud. Ir-rikors fil-Kawża F-161/12 huwa miċħud. Fil-kawża F-159/12, kull parti għandha tbati l-ispejjeż rispettivi tagħha. Fil-Kawża F-161/12, CJ għandu jbati l-ispejjeż tiegħu u huwa kkundannat ibati l-ispejjeż sostnuti miċ-Ċentru Ewropew għall-Prevenzjoni u l-Kontroll tal-Mard. Fil-Kawża F-159/12, CJ huwa kkundannat iħallas lit-Tribunal ammont ta' EUR 2 000 bħala rimbors ta' parti mill-ispejjeż evitabbli li dan tal-aħħar kellu jsostni. Lingwa tal-kawża:il-Franċiż Talba għall-annullament tad-deċiżjoni li ma jingħatawx tliet punti ta' mertu lir-rikorrent għall-proċedura ta' promozzjoni 2012. Ir-rikors huwa miċħud. C. Ibánez Martínez għandu jbati l-ispejjeż rispettivi tiegħu u huwa kkundannat għall-ispejjeż sostnuti mill-Parlament Ewropew. Lingwa tal-kawża:il-Franċiż Talba għall-anullament tad-deċiżjoni li ma jibqgħux jitħallsu l-kumpens għall-kundizzjonijiet tal-ħajja (KKĦ), il-kumpens addizzjonali (KA) fid-dawl tal-kundizzjonijiet tal-ħajja tal-post ta' assenjazzjoni tar-rikorrenti u allowance ta' kuljum (AK), u ħlas ta' 49 jum ta' leave tas-sena 2012 mhux meħuda kif ukoll talba għall-kumpens għad-dannu għal nuqqas ta' assistenza u abbandun wara l-inċident fuq il-post tax-xogħol li r-rikorrenti sfat vittma tiegħu. Ir-rikors huwa miċħud bħala manifestament inammissibbli. H. Maraoud għandha tbati l-ispejjeż tagħha u hija kkundannata tbati l-ispejjeż sostnuti mis-Servizz Ewropew għall-Azzjoni Esterna. Lingwa tal-kawża:il-Franċiż Minn naħa waħda, it-talba ta' annullament tad-deċiżjoni li r-rikorrent ma jingħatax, mill-1 ta' Setembru 2013, l-allowance għall-ulied dipendenti, peress li l-wild tiegħu ma segwiex attività rrikonoxxuta bħala "taħriġ edukazzjonali jew vokazzjonali" skont l-Artikolu 2 tal-Anness VII tar-Regolamenti tal-Persunal u, min-naħa l-oħra, li tikkundanna lill-persuna li timpjegah sabiex tkompli tħallsu din l-allowance, u li tirrimborsalu l-ispejjeż kollha mediċi għall-wild tiegħu, b'effett retroattiv mill-1 ta' Settembru 2013. Ir-rikors huwa miċħud. R. Meyer għandu jbati l-ispejjeż rispettivi tiegħu u huwa kkundannat ibati l-ispejjeż sostnuti mill-Kummissjoni Ewropea. Lingwa tal-kawża: il-Grieg Il-president tal-Ewwel Awla ordna t-tħassir tal-kawża.
Extracted from C_198_2015.html